ᱯᱮᱞᱮ

ᱯᱮᱞᱮ ᱫᱚᱭ ᱦᱩᱭᱩᱜ ᱠᱟᱱᱟ ᱵᱨᱟᱡᱤᱞ ᱨᱮᱱ ᱢᱤᱫ ᱟᱹᱰᱤ ᱧᱩᱛᱩᱢᱟᱱ (ᱵᱤᱠᱷᱟᱛᱚ) ᱯᱷᱩᱴᱵᱚᱞ ᱠᱷᱤᱞᱟᱹᱰᱤᱭᱟᱹ ᱠᱟᱱᱟᱭ᱾ ᱩᱱᱤᱭᱟᱜ ᱯᱩᱨᱟᱹ ᱧᱩᱛᱩᱢ ᱫᱚ ᱮᱫᱚᱥᱚ ᱟᱨᱟᱪ ᱫᱩ ᱱᱟᱥᱤᱢᱤᱛᱩ  (Edson Arantes do Nascimento)᱾ ᱩᱱᱤ ᱫᱚ ᱵᱨᱟᱡᱤᱞ ᱥᱮᱜ ᱠᱷᱚᱱ ᱑᱙᱕᱘, ᱑᱙᱖᱒, ᱑᱙᱖᱖ ᱟᱨ ᱑᱙᱗᱐ ᱥᱮᱨᱢᱟ ᱡᱮᱜᱮᱛ ᱠᱟᱯ ᱨᱮᱭ ᱠᱷᱤᱞᱟᱹᱴ ᱥᱠᱟᱱᱟ᱾ ᱩᱱᱤ ᱫᱚ ᱵᱨᱟᱡᱤᱞ ᱡᱮᱜᱮᱛ ᱫᱚᱞ ᱨᱮᱱ ᱡᱚᱛᱚ ᱠᱷᱚᱱ ᱥᱮᱬᱟᱭ ᱜᱳᱞ ᱟᱠᱟᱫᱟ, ᱟᱨᱦᱚᱸ ᱯᱮ ᱫᱷᱟᱣ ᱠᱟᱯ-ᱮᱭ ᱦᱟᱢᱮᱴ ᱟᱠᱟᱫᱟ᱾ 
ᱡᱮᱜᱮᱛ ᱫᱚᱞᱨᱮᱱ ᱠᱮᱨᱤᱭᱟᱨ
ᱯᱮᱞᱮ ᱫᱚ ᱯᱩᱭᱞᱩ ᱑᱙᱕᱗ ᱥᱮᱨᱢᱟ ᱨᱮᱱᱟᱜ ᱗ ᱡᱩᱞᱟᱭ ᱨᱮ ᱢᱟᱨᱟᱠᱟᱱᱟ ᱟᱨ ᱟᱨᱡᱮᱱᱴᱤᱱᱟ ᱵᱤᱯᱚᱠᱷᱚ-ᱮᱭ ᱠᱷᱤᱞᱟᱹᱴ ᱨᱮᱱᱟ᱾ ᱒ᱼ᱑ ᱜᱚᱞ ᱨᱮ ᱵᱟᱝ ᱫᱟᱲᱮ ᱢᱮᱪ ᱑᱖ ᱥᱮᱨᱢᱟ ᱙ ᱪᱟᱸᱫᱚ ᱛᱟᱭᱚᱢ ᱯᱩᱭᱞᱩ ᱜᱳᱞ ᱠᱟᱛᱮᱜ ᱯᱮᱞᱮ ᱫᱚ ᱜᱮᱜᱮᱛ ᱨᱮ ᱤᱩᱛᱩᱢ-ᱮ ᱦᱟᱢᱮᱴ ᱟᱠᱟᱫᱟ᱾ ᱧᱩᱛᱩᱢ ᱯᱟᱥᱱᱟᱣ ᱮᱱ ᱛᱟᱭᱟ ᱢᱤᱫ ᱜᱚᱞ ᱫᱟᱛᱟ ᱞᱮᱠᱟᱛᱮ᱾
᱑᱙᱕᱘ ᱯᱷᱤᱯᱟ ᱡᱮᱜᱮᱛ ᱠᱟᱯ
ᱥᱚᱵᱷᱤᱭᱮᱛ ᱤᱭᱩᱱᱤᱭᱚᱱ ᱵᱤᱯᱚᱠᱷᱚ ᱨᱮ ᱯᱩᱭᱞᱩ ᱡᱮᱜᱮᱛ ᱠᱟᱯ (ᱵᱤᱥᱥᱚ ᱠᱟᱯ) ᱮᱭ ᱠᱷᱤᱞᱟᱹᱴ ᱟᱠᱟᱱᱟ᱾ ᱑᱙᱕᱘ ᱥᱮᱨᱢᱟ ᱨᱮᱱᱟᱜ ᱚᱱᱟ ᱠᱷᱤᱞᱟᱹᱴ ᱯᱩᱭᱞᱩ ᱨᱟᱣᱳᱱᱰ ᱠᱟᱱ ᱨᱮᱦᱚᱸ ᱚᱱᱟ ᱫᱚ ᱠᱷᱤᱞᱟᱹᱴ ᱨᱮᱱᱟᱜ ᱯᱮ ᱟᱱᱟᱝ ᱛᱟᱦᱮᱸ ᱠᱟᱱᱟ᱾ ᱩᱱ ᱨᱮᱱᱟᱜ ᱡᱮᱜᱮᱛ ᱠᱟᱯ ᱠᱷᱤᱞᱟᱹᱴ ᱚᱠᱛᱚᱨᱮ ᱯᱮᱞᱮ ᱡᱷᱚᱱ ᱥᱤᱥᱥᱚᱥ ᱡᱟᱜᱟ (ᱧᱩᱛᱩᱢᱟᱱ) ᱫᱚᱭ ᱛᱥᱦᱮ ᱠᱟᱱᱟ ᱜᱮᱨᱤᱧᱡᱟ, ᱵᱷᱤᱯᱚ ᱟᱨ ᱵᱷᱟᱵᱷᱟ᱾ ᱳᱭᱮᱞᱮᱥ ᱵᱤᱯᱚᱠᱷᱚ ᱨᱮ ᱠᱷᱤᱞᱟᱹᱴ ᱫᱚ ᱯᱩᱭᱞᱩ ᱠᱷᱤᱞᱟᱹᱴ ᱟᱨ ᱡᱟᱦᱟᱸ ᱜᱚᱞ ᱟᱠᱟᱱ ᱚᱱᱟ ᱫᱚ ᱯᱮᱞᱮᱣᱟᱜ ᱯᱩᱭᱞᱩ ᱜᱚᱞ ᱠᱟᱱ ᱛᱟᱭᱟ᱾ ᱟᱨ ᱚᱱᱤᱭᱟᱜ ᱜᱚᱞ ᱫᱟᱨᱟᱭ ᱛᱮᱜᱮ ᱵᱨᱟᱡᱤᱞ ᱫᱚᱞ ᱥᱮᱢᱤ ᱯᱷᱟᱭᱱᱟᱞ ᱨᱮᱠᱚ ᱡᱤᱛᱠᱟᱹᱨ ᱞᱮᱱᱟ᱾ ᱚᱱᱟ ᱢᱮᱪ ᱨᱮᱱᱟᱜ ᱠᱷᱤᱞᱟᱹᱴ ᱚᱠᱛᱚ ᱨᱮ ᱯᱮᱞᱮᱣᱟᱜ ᱩᱢᱮᱨ ᱑᱗ ᱥᱮᱨᱢᱟ ᱒᱓᱙ ᱢᱟᱦᱟ᱾ ᱡᱟᱦᱟ ᱫᱚ ᱵᱨᱟᱡᱤᱞ ᱫᱚ ᱠᱷᱚᱱ ᱩᱱᱤ ᱜᱮ ᱠᱚᱢ ᱩᱢᱮᱨ ᱫᱚᱭ ᱛᱟᱦᱮ ᱠᱟᱱᱟ᱾
᱑᱙᱖᱖ ᱯᱷᱤᱯᱟ ᱡᱮᱜᱮᱛ ᱠᱟᱯ
᱑᱙᱖᱖ ᱯᱷᱤᱯᱟ ᱡᱮᱜᱮᱛ ᱠᱟᱯ ᱨᱮ ᱯᱩᱭᱞᱩ ᱨᱟᱣᱳᱱᱰ ᱠᱷᱤᱞᱟᱹᱴ ᱨᱮ ᱵᱩᱞᱜᱮᱨᱤᱭᱟᱨ ᱵᱤᱯᱚᱠᱷᱚ ᱨᱮ ᱡᱤᱛᱠᱟᱹᱨ ᱦᱩᱭᱟᱠᱟᱱ ᱨᱮᱦᱚᱸ ᱦᱮᱝᱜᱮᱨᱤᱨ ᱵᱤᱯᱚᱠᱷᱚ ᱥᱟᱶ ᱠᱷᱤᱞᱟᱹᱴ ᱠᱟᱛᱮᱜ ᱠᱚ ᱮᱱᱮ ᱚᱪᱩᱭ ᱱᱟ᱾ ᱵᱩᱞᱜᱮᱨᱤᱭᱟᱨ ᱥᱟᱶ ᱠᱷᱤᱞᱟᱹᱴ ᱨᱮ ᱯᱮᱞᱮ ᱫᱚ ᱟᱹᱰᱤ ᱜᱮᱭ ᱤᱧᱡᱩᱨᱤ ᱞᱮᱱᱟᱭ᱾ ᱮᱱᱨᱮᱦᱚᱸ ᱡᱚᱛᱚ ᱠᱚ ᱦᱟᱦᱟᱲᱟ ᱚᱪᱩ ᱠᱟᱛᱮᱜ ᱯᱩᱨᱛᱩᱜᱟᱞ ᱵᱤᱯᱚᱠᱷᱚ ᱨᱮᱭ ᱯᱮᱞᱮ ᱠᱚ ᱯᱷᱮᱴ ᱞᱮᱫᱤᱭᱟ, ᱚᱱᱟ ᱠᱳᱪ ᱵᱷᱤᱥᱮᱱᱛᱮ ᱯᱷᱤᱣᱟᱞᱟ

᱑᱙᱗᱐ ᱯᱷᱤᱯᱟ ᱡᱮᱜᱮᱛ ᱠᱟᱯ
᱑᱙᱗᱐ ᱥᱮᱨᱢᱟ ᱨᱮᱱᱟᱜ ᱠᱷᱤᱞᱟᱹᱴ ᱨᱮ ᱟᱵᱟᱨᱦᱚᱸ ᱠᱟᱯ ᱠᱚ ᱡᱤᱛᱠᱟᱹᱨ ᱟᱠᱟᱫᱟ᱾ ᱢᱤᱫ ᱱᱟᱜᱟᱨ ᱨᱮᱱᱟ ᱔ ᱜᱚᱴᱟᱝ ᱠᱷᱤᱞᱟᱹᱴ ᱨᱮ ᱯᱮ ᱜᱚᱴᱟᱝ ᱠᱷᱤᱞᱟᱹᱴ ᱜᱮ ᱤᱱᱠᱩᱣᱟᱜ ᱛᱤᱨᱮᱠᱚ ᱡᱤᱛᱠᱟᱹᱨ ᱦᱟᱛᱟᱣ ᱟᱠᱟᱫᱟ᱾ ᱟᱨ ᱱᱤᱭᱟᱹ ᱜᱟᱛᱮ ᱜᱮ ᱯᱮᱞᱮᱣᱟᱜ ᱫᱚ ᱢᱩᱪᱟᱹᱫ ᱠᱷᱤᱞᱟᱹᱴ ᱛᱟᱦᱮ ᱠᱟᱱ ᱛᱟᱭᱟ᱾ ᱤᱛᱟᱞᱤ ᱵᱤᱯᱚᱠᱷᱚ ᱨᱮ ᱔-᱑ ᱜᱚᱞ ᱛᱮᱠᱚ ᱡᱤᱛᱠᱟᱹᱨ ᱦᱟᱠᱟᱱᱟ᱾ ᱤᱠᱷᱟᱹᱱ ᱚᱱᱟ ᱜᱚᱞ ᱫᱚ ᱢᱮᱪ ᱨᱮᱱ ᱠᱮᱯᱴᱮᱱ ᱠᱟᱞᱨᱚᱥ ᱟᱞᱵᱟᱨᱛᱚ᱾ ᱢᱤᱫ ᱴᱟᱱᱟ ᱯᱮ ᱫᱷᱟᱣ ᱥᱤᱨᱚᱯᱟ ᱦᱤᱛᱠᱟᱨ ᱠᱷᱟᱹᱛᱤᱭᱟᱜ ᱛᱮ ᱚᱱᱟ ᱥᱤᱨᱚᱯᱟ ᱫᱚ ᱮᱠᱟᱞ ᱠᱚ ᱮᱢᱟ ᱩᱛᱟᱨᱟᱜ ᱠᱚᱣᱟ᱾ ᱟᱨ ᱱᱤᱭᱟᱹ ᱑᱙᱗᱐ ᱥᱮᱨᱢᱟ ᱨᱮᱱᱟᱜ ᱠᱷᱤᱞᱟᱹᱴ ᱨᱮᱜᱮ ᱯᱮᱞᱮ ᱫᱚ ᱥᱮᱨᱟ ᱠᱷᱤᱞᱟᱹᱰᱤᱭᱟᱹ ᱞᱮᱠᱟᱛᱮᱭ ᱯᱨᱚᱢᱟᱱ ᱟᱠᱟᱱᱟ᱾

ᱜᱷᱟᱨᱚᱪ
ᱵᱟᱨᱦᱮ ᱡᱚᱱᱚᱲ